Bitka kod Foinike
<s>Bitka kod Foinike bila je bitka u 230. god. pne između snaga Epirske lige i Ilirske (Ardijejske) kraljevine u vrijeme vladavine kraljice Teute.</s>

<s>Ilirska invazija na Epir i bitka</s>

<s>Nakon što je nakon Agronove smrti postala kraljica, Teuta je na Peloponez poslala mornaricu u piratski napad.</s><s>Iliri su se u povratku zaustavili kod Foinike u namjeri da opljačkaju i ovaj epirski grad koji je bio najbogatije mjesto u Epiru i središte trgovine sa Italijom.</s><s>U gradu se nalazio najamnički galski garnizon od 800 vojnika.</s><s>Neki izvori navode da su se Kelti predali i da im je za tu uslugu plaćeno.</s><s>Epirska liga je poslala armiju da povrati grad.</s><s>Zauzeli su pozicije na rijeci pored grada.</s>

<s>Istovremeno, oko 5000 Ilira pod vodstvom Skerdileda stigli su u Epir iz južne Ilirije i razmjestili se na prostoru oko Antigonije.</s><s>Epirani su razdvojili vojsku i jedan manji dio poslali u zaštitu Antigonije, dok je veći dio ostao kod Foinike.</s><s>Vidjevši epirsku armiju podijeljenu Iliri u Foiniki napuštaju grad i sa druge strane rijeke se organizuju za borbu, koja je počela narednog dana.</s><s>Grčke snage su doživjele poraz sa velikim brojem mrtvih i ranjenih.</s><s>Preostali su pobjegli prema Atintaniji.</s>

<s>Epirani su zatražili pomoć od Etolske i Ahajska lige, koji su godinu dana ranije bili poraženi u bitki kod Mediona.</s><s>Obe lige poslale su kombinovanu armiju, koja je stigla kod Helikranuma, u blizini današnje Janine.</s>

<s>Iliri iz Foinike i oni oko Antigonije pod Skerdilaidom spojili su snage kod Helikranuma, u srcu Epira, i počeli pripreme za borbu protiv novih grčkih snaga.</s><s>Međutim, pred početak bitke, dobili su poziv od Teute za povratak u Iliriju, jer se jedno pleme odmetnulo i priključilo Dardancima prilikom njihovog upada na teritoriju Ardijejskog kraljevstva.</s><s>Prije povratka iz Epira, Iliri su su u kratkom roku opljačkali epirsku obalu, sklopili primirje sa Epiranima i povukli se morskim putem, dok se pješadija pod vodstvom Skerdilaide vratila kopnenim putem.</s>

<s>Poslije
Nakon bitke plašeći se eventualnog povratka ilirskih snaga, Epirani su znali da grčki savezi (lige) ne mogu da ih zaštite.</s><s>Epirska liga i Akarnania poslali su Teuti ambasadore i ušli u savez sa Ilirima protiv Etolske i Ahajske lige.</s>

<s>Foinika je bila glavno središte trgovine sa Apeninskim poluostrvom.</s><s>Ilirsko miješanje u tu trgovinu, po prvi put  će dovesti Rimljane na kopno Balkana.</s><s>Za vrijeme okupacije Foinike, Iliri su povremeno napadali italijanske trgovačke brodove.</s><s>Rimski Senat poslao je izaslanstvo Teuti.</s><s>Jedan od izaslanika uvrijedio je kraljicu, koja je naredila da se pogubi pri povratku.</s>

<s>Literatura</s>

<s>Reference</s>

<s>Ilirski ratovi</s>

